Симон се 1263. године вратио у Енглеску на позив барона који су створили опозицију краљу. Краљ је брзо попустио и дозволио Монфорту да преузме контролу над саветом. Његов син Едвард је, међутим, почео да поткупљује бароне. Распуштање парламента октобра исте године довео је до обнављања непријатељства. Симон је утамничен. У сукобу је француски краљ Луј наступао као арбитар. Грађански рат избио је већ следеће, 1264. године. У бици код Левеса (14. мај 1264) Хенри је поражен и заробљен, заједно са Ричардом Корнволским и својим сином Едвардом. Монфорт је успоставио своју власт у складу са одредбама Оксфордских статута из 1258. године. Одлуке је доносио уз консултације са парламентом. Монфортов парламент представља модел по коме ће га касније сазивати и краљ Едвард I. Едвард се успео ослободити заробљеништва. Одлучујућа битка вођена је код Ившема 1265. године. У бици је страдао Монфорт, и остале вође опозиције као што су Петар Монфорт и Иго Деспенсер.. Едвардове снаге односе велику победу. Шест месеци касније, ројалисти освајају и замак Кенилворт чиме је рат завршен. Монфортовим снагама дозвољено је да се извуку из замка. Хенри је враћен на престо. Жртве рата процењују се на око 15.000. Монфортово тело је унакажено од стране ројалиста. Гроб Симона Монфорта је у наредним годинама често посећиван од стране ходочасника. Наполеон Бонапарта га је назвао "једним од највећих Енглеза"